Rada školy pri Základnej škole s materskou školou, 919 02 Dolné Orešany

**Vec: Zápisnica zo zasadnutia rady školy konanej dňa 15. 02. 2024**

Prítomní: podľa prezenčnej listiny

Program:

 1. Zahájenie

 2. Prerokovanie dodatku školského poriadku

 3. Rôzne

 4. Záver

1. Predsedníčka RŠ privítala členov rady školy a prizvaných hostí.
2. Členovia RŠ prerokovali dodatok školského poriadku týkajúci sa preberania detí v MŠ. Z dôvodu vysokej a dlhodobo pretrvávajúcej chorobnosti v MŠ spôsobenej pobytom detí s príznakmi ochorenia v MŠ, pristúpila riaditeľka školy PhDr. Mária Tremková na návrh zástupkyne pre MŠ Mgr. Eriky Mrvečkovej na zmenu v preberaní detí v MŠ. V prípade, že sa u dieťaťa prejavujú príznaky ochorenia bližšie uvedené v dodatku, učiteľka dieťa do MŠ neprevezme a rodič bude povinný zabezpečiť jeho domáce doliečenie minimálne dva nasledujúce dni.

1. Riaditeľka školy PhDr. Mária Tremková informovala členov RŠ o nasledovných zmenách, ktoré sa udiali v škole za posledné obdobie:
* Nové liate podlahy v triedach 6. a 9. ročníka – postupne sa budú obnovovať podlahy aj v ostatných triedach. Vyučovanie vyššie uvedených ročníkov prebieha v špecializovaných učebniach.
* Výmena žalúzií – v najbližšom období sa uskutoční výmena poškodených interiérových žalúzií na oknách zo vstupnej strany. Budú nainštalované nové vonkajšie hliníkové žalúzie. Výmena žalúzií bude financovaná z rozpočtu školy.
* Prevádzka MŠ – aktuálne finančné prostriedky poukazované obcou podľa VZN na prevádzku MŠ a ŠJ sú nepostačujúce. Nesúlad je spôsobený rozšírením MŠ – prijatie nových zamestnancov, zvýšenie prevádzkových nákladov. ZŠ s MŠ zriadila samostatný účet pre potreby transparentnosti príjmov a výdajov. Z finančných prostriedkov poukázaných obcou na tento účet sú hradené len náklady na mzdy a energie. Ostatné náklady na prevádzku sú dotované z rozpočtu ZŠ. Bolo by vhodné aby obecné zastupiteľstvo prehodnotilo výšku dotácie na prevádzku MŠ a ŠJ.
* Dňa 27. 3. 2024 sa uskutoční Deň otvorených dverí v ZŠ a MŠ.
* Zápis do 1. ročníka ZŠ bude dňa 4. 4. 2024. Následne v druhej polovici apríla sa uskutoční aj zápis do MŠ.
* Pobyty Erazmus – v apríli sa žiaci ZŠ zúčastnia výmenného pobytu v Nemecku. V máji žiaci 9. ročníka v rámci projektu Erazmus navštívia Prahu.
* ZŠ s MŠ plánuje v tomto roku školu v prírode v Heľpe. Odchod žiakov bude 13. 5. 2024. Pobytu sa zúčastní 27 detí.
* Dňa 31. 5. 2024 pri príležitosti MDD pôjdu žiaci na koncoročné výlety.
* PhDr. Mária Tremková oznámila členom RŠ, že vzhľadom na opakované výzvy zo strany Ministerstva školstva a zvýšené bezpečnostné riziko bude budova školy aj počas dňa uzamknutá. Týmto opatrením sa zvýši bezpečnosť detí a obmedzí sa pohyb nepovolaných osôb v budove školy. Rada školy súhlasí s navrhovaným opatrením. V budúcnosti riaditeľka školy PhDr. Mária Tremková plánuje inštalovať kamerový systém na vstupe do budovy ZŠ. Z rovnakého dôvodu je plánovaná aj výmena brán na vstupe do MŠ, ŠJ a ZŠ. Taktiež je potrebné obnoviť oplotenie medzi areálom ZŠ a MŠ v zadnej časti, ktoré bolo dočasne odstránené z dôvodu realizácie stavebných prác v MŠ.

Zástupkyňa riaditeľky pre MŠ Mgr. Erika Mrvečková oboznámila rodičov s aktivitami MŠ:

* V triede predškolákov bol nainštalovaný nový interaktívny panel.
* MŠ sa zapojila do viacerých projektov – Leo a Lucy (jedna z jedenástich MŠ na Slovensku), Podnikavci zo škôlky, Učiaca sa Trnava.
* MŠ každý mesiac plánuje pre deti rôznorodé aktivity. Naposledy deti navštívili hvezdáreň. Plánovaná je rozlúčka s predškolákmi.

4. Na záver predsedníčka rady školy poďakovala členom za účasť na zasadnutí.

Termín nasledujúceho stretnutia:

28. 05. 2024

V Dolných Orešanoch 15. 02. 2024

 Ing. Lucia Jakubčíková

 predseda rady školy